CELEX: C2005/115/44
Language: et
Date: 2005-05-14 00:00:00
Title: Kohtuasi T-44/05: SP Entertainment Development GmbH 4. veebruari 2005. aasta hagi Euroopa Ühenduste Komisjoni vastu

14.5.2005   
            
            
               ET
            
            
               Euroopa Liidu Teataja
            
            
               C 115/23
            
         SP Entertainment Development GmbH 4. veebruari 2005. aasta hagi Euroopa Ühenduste Komisjoni vastu
   (Kohtuasi T-44/05)
   (2005/C 115/44)
   Kohtumenetluse keel: saksa
   SP Entertainment Development GmbH, asukoht Norderfriedrichskoog (Saksamaa), esitas 4. veebruaril 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on advokaat C. Demleitner.
   Hageja palub esimese astme kohtul:
   
               —
            
            
               tühistada komisjoni 20. oktoobri 2004. aasta otsus asjas D/57536;
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Vaidlustatud otsuses nõudis komisjon, et Saksamaa nõuaks hageja õiguseelneja võetud laenu tagasimaksmist, mille andis Bremeni linna valdusettevõtja. Hageja väidab, et see otsus tugineb komisjoni põhjendamatul oletusel, et asjassepuutuv laen pole tagasi makstud. Hageja väitel on laen juba tagasi makstud laenu saanud äriühingu osade loovutamisega äriühingule, mis laenu andis. Selline kohustuse täitmise asendamine laenu tagasimaksmisel ei ole EÜ artikli 87 lõike 1 mõttes ühenduse õigusega kokkusobimatu riigiabi, kuna loovutatud osade väärtus ulatus vähemalt laenusummani. Lisaks on makstud laenuintressid kuni 31. detsember 2003. aastani, samas kui hageja ei pidanud maksma intresse alates 31. detsember 2003. aastast, kuna osade loovutamise viivitus oli tingitud hagejast sõltumatutest põhjustest.